钦定古今图书集成/明伦汇编/官常典/第642卷 > 邓骞
## 钦定古今图书集成/明伦汇编/官常典/第642卷 > 邓骞

按《晋书》本传，“骞字长真，长沙人。少有志气，为乡邻所
重，常推诚行己，能以正直全于多难之时。刺史谯王
承命为主簿，使说甘卓，卓留为参军，欲与同行，以母
老辞卓而反。承为魏乂所败，以虞悝兄弟为承党，乂
尽诛之，而求骞甚急，乡人皆为之惧，骞笑曰：‘欲用我
耳。彼新得州，多杀忠良，是其求贤之时，岂以行人为罪’！”乃往诣乂。乂喜曰：“君所谓古之解杨也。”以为别驾。
骞有节操，忠信兼识量弘远，善与人交，久而益敬。太
尉庾亮称之，以为长者。历武陵、始兴太守，迁大司农，
卒于官。